[pic] | KOMISIJA EVROPSKIH SKUPNOSTI |

Bruselj, 30.3.2009

COM(2009) 145 konč.

2006/0136 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom UREDBA EVROPSKEGA PARLAMENTA IN SVETA o dajanju fitofarmacevtskih sredstev v promet SPREMEMBA PREDLOGA KOMISIJE v skladu s členom 250(2) Pogodbe ES

2006/0136 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom UREDBA EVROPSKEGA PARLAMENTA IN SVETA o dajanju fitofarmacevtskih sredstev v promet SPREMEMBA PREDLOGA KOMISIJE v skladu s členom 250(2) Pogodbe ES

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih je predlagal Parlament.

2. Ozadje

Datum predložitve predloga Evropskemu parlamentu in Svetu (dokument COM(2006) 388 konč. – 2006/0136/COD): | 18. julij 2006 |

Datum mnenja Evropskega ekonomsko-socialnega odbora: | 31. maj 2007 |

Datum mnenja Odbora regij | 13. februar 2007 |

Datum mnenja Evropskega parlamenta, prva obravnava: | 23. oktober 2007 |

Datum predložitve spremenjenega predloga: Datum političnega dogovora: | 11. marec 2008 23. junij 2008 |

Datum sprejetja skupnega stališča: | 15. september 2008 |

Datum mnenja Evropskega parlamenta (druga obravnava) | 13. januar 2009 |

3. Namen predloga

Predlagana uredba bi nadomestila obstoječo zakonodajo o dajanju fitofarmacevtskih sredstev v promet (Direktiva Sveta 91/414/EGS) in temeljito spremenila postopke za oceno varnosti aktivnih snovi in fitofarmacevtskih sredstev. Vendar bi ohranila dvostopenjski postopek iz Direktive:

- odobritev aktivnih snovi na ravni EU,

- registracija fitofarmacevtskih sredstev, ki vsebujejo odobrene snovi, s strani držav članic.

Zaradi poenostavitve bi prav tako razveljavila Direktivo Sveta 79/117/EGS o prepovedi prometa in uporabe fitofarmacevtskih sredstev, ki vsebujejo nekatere aktivne snovi. Glavni cilj predloga je ohraniti visoko raven varovanja ljudi, živali in okolja; zmanjšati upravno breme veljavnih postopkov odobritve in registracije ter doseči višjo raven usklajenosti.

Ta predlog je treba obravnavati kot del svežnja skupaj s tematsko strategijo o trajnostni rabi pesticidov in predlogom za okvirno direktivo, ki zapolnjuje pravno vrzel v fazi uporabe pesticidov, ter predlogom za uredbo o zbiranju statističnih podatkov glede dajanja v promet in uporabe fitofarmacevtskih sredstev.

4. Mnenje Komisije o spremembah Evropskega parlamenta

Evropski parlament je na drugi obravnavi izglasoval prečiščeno besedilo, ki vsebuje številne spremembe besedila skupnega stališča. Besedilo je rezultat pogajanj med Svetom, Evropskim parlamentom in Komisijo. Spremembe so večinoma tehnične in so na splošno skladne s ključnimi načeli prvotnega predloga ter jih krepijo.

Komisija sprejema vse spremembe, ki jih je izglasoval Evropski parlament. Izid druge obravnave Evropskega parlamenta je zelo zadovoljiv.

5. Sklepna ugotovitev

Komisija v skladu s členom 250(2) Pogodbe ES spremeni svoj predlog, kot je navedeno zgoraj.